text: Mercuri roig - Viquipèdia, l'enciclopèdia lliure
  El mercuri roig és una substància o compost del mercuri que, teòricament, pot produir bombes brutes. S'obté per una mescla de mercuri pur i òxid d'antimoni de mercuri. Aquest compost, en comprimir-se per una explosió convencional, alliberaria la suficient energia perquè els àtoms de triti i de deuteri d'un recipient interior de la bomba es fusionen, sense la necessitat de tenir una bomba de fissió com a «iniciadora», necessària a les bombes H "normals" amb el que començaria així una reacció en cadena. En resum, el material pot produir les altíssimes temperatures necessàries en una explosió de fusió pura. Aquest material no explotava, s'escalfava i quedava intacte: és això el que definitivament es denomina mercuri roig.
  A banda d'una llegenda sorgida de l'antiga URSS, quasi ningú sembla haver vist mai aquesta misteriosa substància, que ha sigut objecte d'estafes històriques. Són molts els informes de fosques trames i tractes respecte a la compravenda d'este preuat compost. Algunes d'aquestes històries són especialment violentes, relacionades amb grups terroristes (com la suposada estafa feta als txetxens) i assassinats mai resolts, com el de l'empresari sud-africà Alan Kidger, amb el mercat secret de mercuri roig. A principis dels 90 suposats informes secrets de l'antiga Unió Soviètica, filtrats convenientment parlaven d'aquesta substància capaç «d'aliar matèries primeres amb estronci, cesi i altres isòtops».
  Aquesta substància ha entrat de ple al terreny de la llegenda, i no és per a menys perquè, segons diverses fonts, el seu preu al mercat il·legal es trobaria en uns quants milers d'euros per gram. En aquest cas, como en molts altres, separar el mite de la realitat s'ha tornat molt complicat.